Kiievis jõudis lõpule kolmas võistluspäev ning laupäeval asub finaalikohti välja mängima 32 meest, liider on venelane Maxim Lykov 636 000 punktiga.    Viimase võistlusse jäänud Eesti mängija Priit Türneri reede pärastlõunal turniirilt välja löönud sakslane Joram Voelklein on reedeõhtuse seisuga viiendal kohal 520 500 punktiga. Esikümnes on hetkel neli venelast, kolm sakslast, valgevenelane,  hollandlane ning kodupubliku rõõmuks ka Ukraina esindaja Igor Dubinsky.    Laupäeval kestab mäng senikaua, kuni selgub kaheksa pühapäevast finalisti. Turniiri kogu auhinnafond on üle kahekümne miljoni Eesti krooni, millest esikohaomaniku kontole läheb ligikaudu neljandik ehk veidi üle 5 miljoni krooni.